Jeriji jejangkung

Jeriji jejangkungGrijns, C.D. (1991). Jakarta Malay. J. 2. KITLV Press. h. 110. (hurup Arab Gundul: جريجى ججڠکوڠ) atawa jeriji jangkung (hurup Arab Gundul: جريجى جڠکوڠ) atawa jeriji tenga(h) (hurup Arab Gundul: جريجى تڠا) atawa jeriji nenga (hurup Arab Gundul: جريجى نڠا) entu jeriji ketiga di orang punya tangan nyang adanya di tenga-tenga antara jeriji telunjuk (jeriji kedua deri jempol) èn jeriji manis (jeriji keempat). Biasanya, ni jeriji – jeriji paling jangkung. Dalem basa Latin, ni jari juga' digero' digitus medius ('jeriji tenga'), digitus tertius ('jeriji ketiga') atawa digitus III dalem èlmu petilan awak.

Di berapa negara, wabilhusus di Kulon, nggacengin jeriji jejangkung sendèwèkan dianggep tanda "kokbrut". Di Britani Gedé, ni gerakan kena diserèntain ama jeriji telunjuk dilempengin barengan rapet-rapet. Ni gerakan ngehina dalem basa Inggris digero'nya flipping the bird,Jason Joseph, Rick Joseph (2007). 101 Ways to Flip the Bird. Broadway Books. ISBN 0-7679-2681-1. flipping someone off atawa giving the finger. Kebalikannyah, kalu dilempengin barengan ama jeriji telunjuk èn dipengkangin ngeja hurup "V" artinya bisa angka 2 atawa tenger kemenagan ("V" bakal "victory" 'kemenangan').

Jeriji jejangkung sering dipaké bakal melitikin jeriji barengan ama jempol.

 Ruju'an 

Category:Manusia
Category:Anggota awak
Category:Jeriji